Julio Rosales

Si Julio Rosales nga an bug-os nga ngaran Julio Rosales y Ras (Septyembre 18,  1906 – Hunyo 2, 1983) usa nga Waraynon ngan Pilipino nga namumuno sa relihiyon ngan kardinal san Simbahan Katolika Romana. Usa siya nga Calbayognon.  An iya bugto nga si Decoroso Rosales amo in usa nga api san Senado san Pilipinas.

Biyograpiya
Natawo si Julio Rosales y Ras sa Calbayog.  Nag-iskwela siya sa Seminaryo san Calbayog ngan gin-ordenar komo padi, dida san Hunyo 2, 1929, Tikang san 1929 tubtob 1946, nagtrabaho siya komo padi sa diosesis san Calbayog. Ginkonsagrar siya komo obispo san Tagbilaran, dida san Septyembre 21, 1946. Paglabay sin tulo ka tuig, ginpasaka siya sa metropolitano nga sede san Sugbo, dida san Disyembre 17, 1949. Dida san iya karera komo obispo, nagsirbe siya komo Presidente san Episcopal Conference san Pilipinas. San iya panahon sin pagka-arsobispo san 1965, an Sugbo naghost san mga pagsaurog san ika-400 nga anibersayo san pag-abot san Katolisismo sa Pilipinas. Dida san Abril 28 1969, ginhimo siya nga kardinal ni Papa Pablo VI sa titulo nga Kardinal-Presbitero san Sacro Cuore di Gesù agonizzante a Vitinia. Api siya dida san duha nga mga konklave san 1978. Nag-iwas siya san pamuno san arkidiosesis san Agosto 24 1982 ngan namatay siya sin waray pa maglabay in usa ka tuig sa Syudad san Sugbo.  Ginlubong siya sa Katedral Metropolitana san Syudad san Sugbo.  An iya mga butang gin-display sa Katedral nga Museo san Sugbo.  Si Ricardo Vidal amo an nagsunod sa iya komo arsobispo san Sugbo.

Sumpay sa Gawas
Pakli mahitungod kan Julio Kardinal Rosales sa Catholic-Hierarchy.org nga websayt

Rosales, Julio
Rosales, Julio
Rosales, Julio
Rosales, Julio
Rosales, Julio